ઘેરૈયાઓ તબલા કે ઢોલ ના તાલે વિવિધ ગીતો લલકારતા દાંડિયા પીટીને ગરબે ઘૂમતા હોય છે. દાંડિયા પીટવાની ઝડપ પણ એટલી જોરદાર હોય છે કે મહાવરા વગરના નૃત્યકારોનું આમાં કોઈ સ્થાન ન હોય. ઘેર બાંધવામાં આવે ત્યારે આ મંડળીના દરેક સભ્યો વણલખ્યા નિયમોને અનુસરતા હોય છે. જેમકે બ્રહ્મચર્યનું પાલન કરવું માંસાહાર કે મદિરાનું સેવન ન કરવું અને ટુકડી ના નાના એકના આદેશોનું પાલન કરવું. સાથે જ કોઈપણ સભ્ય આર્થિક બાબતોને વ્યક્તિગત રીતે કોરાણે મૂકી છે જે કંઈ બક્ષિસ યજમાનો તરફથી પ્રાપ્ત થાય એ સામુહિક રીતે જ મેળવાતી હોય છે. ઘેર મંડળીમાં ગરબા સાથે જ વિવિધ ગીતો ગવાતા હોય છે. ઘેરૈયાનું આગમન થાય એટલે મુદ્રાપંક્તિ સમાંન સામરેક મોરચા...સામરેક મોરચા એવું કવિયો લયબદ્ધ રીતે બોલતો જાય અને ઘેરિયા લયબદ્ધ રીતે તેનું અનુસરણ કરતા જાય છે.